બાપુ તો ચઢી ગયા ચણાના ઝાડ પર… સિતારાબાઈને નૃત્ય માટે આમંત્રણ મોકલાયું, સિતારાબાઈનાં આગમને દરબારગઢ ઝળહળી ઉઠ્યો.. તેનાં કામણગારાં નૃત્યની અદાયગીએ કેટલાયનાં દિલ… બાપુય બાકાત ન રહ્યાં.. એમણે સિતારાબાઈને રોકી દીધાં, ત્રણ દિ’ સુધી રાતોને રંગીન બનાવી.. બધી વાતો પહોંચી નીલાબા પાસે. થઈ રહ્યું, ધાવતાં છોકરાને મેલી, ભરી બંદૂક લઈ ઉઘાડે મોંઢે પહોંચી ગયા હકડેઠઠ દરબારમાં. રાજભાની નજર એમની પર પડતાં જ બોલી ઉઠ્યા, “ન્યાં જ ઉભા રેજો ગરાહણી, ભર દરબારમાં ઉઘાડે મોઢે ધોડી આવતાં પેલાં કૂવો હવાડો નો હૂઝ્યો?”